### Beslutning

Jytte Laursen, Oscar Olsen, Klara Kristiansen og Sten Bach kunne tiltræde indstillingen i overensstemmelse med Magistratens anbefaling.

Anton Jacobsen, Kenneth Jessen og Carlo Vestergaard tog forbehold for en drøftelse i gruppen.

**Beslutningsforslag fra SF**

Det foreslås at vi i [adresse] byråd beslutter

* At [adresse] skal have som målsætning at i 2025 skal CO2 udledningen fra byggeri udført eller bestilt af [adresse] være sænket med 30% og 60% i 2030.
* At [adresse] indbyder de øvrige seks-byer til et samarbejde om mere bæredygtigt byggeri, og opfordrer de øvrige kommuner til også at fastsætte en målsætning for CO2 udledning ved byggeri.
* At Borgmesterens Afdeling udarbejder et forslag til hvordan et krav om mindre CO2 udledning ved byggeri kan indarbejdes i kommunens udbud.
* At der fremover i bygningsreglementet fastsættes en grænseværdi for hvor meget CO2 pr kvadratmeter der må udledes ved opførelsen af bygningen. Magistratsafdelingen for Teknik og Miljø bedes komme med et bud på hvad denne grænseværdi kunne være.

Elias Jakobsen

Verden står midt i en klimakrise, og det er alvorligt. For at komme ud af krisen skal alle hjælpe til, der bliver lavet store internationale aftaler, men også helt ned på kommuneniveau kan og skal vi gøre noget. Vi har i [adresse] vedtaget et ambitiøst mål om at være CO2 neutral i 2030. For at nå dette, skal vi grundlæggende lave om på store dele af hvordan vi driver kommune, og vi skal hjælpe virksomhederne med at gøre det samme. Vi har to opgaver - selv at blive CO2 neutrale, og at være med til at drive udviklingen af CO2-neutrale alternativer, så vi kan inspirere andre til også at blive mere klimavenlige.

En af de helt store CO2-udledere i verden er produktionen af cement. Vi må og skal bygge mere bæredygtigt, hvis vi skal vende udviklingen på CO2 udledning. Den danske beton- og byggebranche er gået sammen om at ville mindske udledningen af CO2 i initiativet Bæredygtig Beton. Der findes allerede flere bæredygtige former for cement, og danske virksomheder er med til at udvikle disse.

Vi tror på at [adresse] kan blive førende på dette område og være med til at inspirere andre lande til også at bygge bæredygtigt. For at understøtte denne udvikling, mener vi, at [adresse] bør stille krav om at bygge bæredygtigt og dermed støtte virksomhedernes udvikling af nye og bedre former for byggeri og særligt for cement, og selvfølgelig også sænke [adresse] egen udledning af CO2.

Stillet af Anton Jacobsen, Jacob Møller og Kirstine Bech

**Indstilling fra Magistratsafdelingen for Teknik og Miljø.**

**Svar på forslag om bæredygtigt byggeri**

Der henvises til sagen "Svar på forslag om klimavenligt og bæredygtigt byggeri".

### Sagens forløb

05-02-2020 [adresse]
Sagens behandling blev udsat i byrådets møde den 5. februar 2020.
 26-02-2020 [adresse]
Sagens behandling blev udsat i byrådets møde den 26. februar 2020.
 11-03-2020 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 11. marts 2020 om magistratsbehandling af forslaget.

Sagen bedes tilbagesendt byrådet via Magistraten.

Sagerne 16 og 29 blev behandlet sammen.

 29-07-2020 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 05-08-2020 Borgmesterens Afdeling påtegning

Fremsendes til Magistraten.

Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

 10-08-2020 Magistraten

Fremsendes til [adresse] med bemærkning, at Magistraten i mødet den 10. august 2020 anbefaler, at byrådet tiltræder Magistratsafdelingen for Teknik og Miljøs indstilling af 29. juli 2020 i overensstemmelse med påtegning af 5. august 2020 fra Borgmesterens Afdeling.

Laust Nilsson, rådmand Thomas Lauritsen og Connie Petersen tog forbehold og henholder sig til de oprindelige forslag. Forbeholdene gik bl.a. på det tidsmæssige samt mulighederne for at anvende frivillig bæredygtighedsklasse. Forslagene indgår i behandlingen af klimahandlingsplanen, som er på vej til byrådet, og i forbindelse med budgetdrøftelserne, hvor der skal tages stilling til den økonomiske ramme.

 12-08-2020 [adresse]

Fremsendes til Teknisk Udvalg til behandling i henhold til beslutning i byrådets møde den 12. august 2020.

Sagen blev behandlet sammen med sagerne 1 og 3.

 07-09-2020 Teknisk Udvalg

Jytte Laursen, Oscar Olsen, Klara Kristiansen og Sten Bach kunne tiltræde indstillingen i overensstemmelse med Magistratens anbefaling.

Anton Jacobsen, Kenneth Jessen og Carlo Vestergaard tog forbehold for en drøftelse i gruppen.

 23-09-2020 [adresse]
Beslutning ikke frigivet